**Ministru kabineta rīkojuma projekta „Par apropriācijas pārdali starp Ārlietu ministrijas budžeta programmām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts „Par apropriācijas pārdali starp Ārlietu ministrijas (turpmāk – ĀM) budžeta programmām” (turpmāk – projekts) sagatavots saskaņā ar valdības rīcības plānā„Deklarācijas par Laimdotas Straujumas vadītā Ministru kabineta iecerēto darbību” īstenošanai noteiktajām prioritātēm unAttīstības sadarbības politikas pamatnostādnēm laika posmam no 2011. – 2015. gadam *(Ministru kabineta 2011.gada 6.jūlija rīkojums Nr. 299 „Par Attīstības sadarbības politikas pamatnostādnēm laika posmam no 2011.gada līdz 2015.gadam”)*.Ņemot vērā, ka apropriācijas pārdale paredz ĀM budžeta programmas 07.00.00 „Attīstības sadarbības projekti un starptautiskā palīdzība” apropriācijas palielinājumu vairāk nekā par 5 procentiem no programmai apstiprinātās gada apropriācijas apjoma, atbilstoši likuma „Par valsts budžetu 2014. gadam” 32. pantam, par apropriācijas pārdali, kas pārsniedz noteikto apmēru, lemj Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014. gada ĀM budžetā ir izveidojies pārpalikums no Latvijas iemaksām 10. Eiropas Attīstības fondā (turpmāk – EAF), kas ir ES un Āfrikas, Karību jūras un Klusā okeāna valstu sadarbības finanšu instruments.Finansējuma apguve ir iekavējusies dēļ partnervalstu finansējuma apguves kapacitātes, kā arī precīzu prognožu noteikšanu ietekmē sarežģītās un laikietilpīgās Komisijas procedūras informācijas apkopošanai par partnervalstu vajadzībām, savukārt faktiskās finansējuma vajadzības ietekmē mainīgā situācija partnervalstīs, īpaši budžeta atbalsta programmās, kur ir lieli vienreizēji maksājumi un izpildāmie kritēriji ne vienmēr ir Komisijas un pat partnervalsts kontrolē.Ņemot vērā, ka iemaksas EAF klasificējas kā Oficiālā attīstības palīdzība un finansējums šim mērķim valsts budžetā jau ir ieplānots, taču caur daudzpusējiem kanāliem 2014. gadā to pilnībā novirzīt nebūs iespējams, ĀM daļu no neizlietotā finansējuma 250 000 *euro* apmērā ierosina novirzīt Latvijas interešu īstenošanai Latvijas prioritārajos sadarbības reģionos – Austrumu partnerības un Centrālāzijas valstīs.Latvijas profila celšana šajās valstīs ir īpaši nozīmīga kontekstā ar Latvijas prezidentūru ES Padomē 2015. gada 1.pusē. Lai nodrošinātu Latvijas uzticamību ES valstu un partnervalstu acīs, ir būtiski palielināt Latvijas iesaisti reģionos, kas prezidentūras laikā būs Latvijas prioritāšu priekšplānā. Pašreizējā praktiskā iesaiste nav adekvāta Latvijas izvirzītajiem politiskajiem mērķiem. 2014. gadā finansējums divpusējās attīstības sadarbības īstenošanai piešķirts 213 813 *euro* apmērā. Pašreiz pieejamā finansējuma ietvaros nav iespējams pilnvērtīgi īstenot Latvijas divpusējās intereses Latvijas prioritārajās valstīs. Salīdzinoši 2009. gada budžetā šim mērķim bija plānoti 996 010 *euro*, kas, sākoties krīzei, tika samazināti līdz 12 806 *euro*. Lai palielinātu Latvijas klātbūtni ārpolitiski prioritārajās valstīs, kā arī sniegtu ieguldījumu kopējos ES un citu starptautisko partneru centienos veicināt šo reģionu valstu ilgtspējīgu, stabilu un demokrātisku attīstību, nepieciešama daudz aktīvāka Latvijas iesaiste, izmantojot dažādus pieejamos kanālus un instrumentus. Ņemot vērā kopējo vēsturisko izpratni un Latvijas ES integrācijas pieredzi pēdējos 10 gados, Latvija šobrīd var konkrētā veidā atbalstīt Austrumu partnerības (Armēnija, Azerbaidžāna, Baltkrievija, Gruzija, Moldova, Ukraina) un Centrālāzijas (Kazahstāna, Kirgizstāna, Tadžikistāna, Turkmenistāna, Uzbekistāna) valstu valsts pārvaldes un pilsoniskās sabiedrības kapacitātes celšanu.Lai to izdarītu, ĀM ierosina papildus finansējumu novirzīt sekojošām aktivitātēm. 1. Izveidot apmācību programmu pārejas perioda valstu, t.sk., Austrumu partnerības un Centrālāzijas valstu valsts pārvaldes, pilsoniskās sabiedrības un akadēmiskās vides pārstāvju studijām Latvijā, piedāvājot starpdisciplināru apmācību kursu par ES un starptautiskās ekonomikas, politikas un juridiskajiem jautājumiem un nodrošinot Latvijas kā ES dalībvalsts zināšanu un pieredzes nodošanu. 12 nedēļu kurss ietver gan teorētisko, gan praktisko apmācību, gan pieredzes apmaiņu Latvijas un ES institūcijās. Pilotprojektā, kas uzsāksies 2014. gada oktobrī, paredzēts atlasīt 15 Austrumu partnerības un Centrālāzijas valstu pārstāvjus. 12 nedēļu mācību programma, ko koordinē Rīgas Juridiskā augstskola (RJA), ietver augsti kvalificētu pasniedzēju lekcijas, seminārus, pieredzes pārņemšanu Latvijas valsts institūcijās, mācību braucienu uz Briseli un Luksemburgu. Atlasītajiem dalībniekiem uzturēšanās un mācību izdevumi tiek segti no projekta kopējā budžeta (*detalizēts projekta budžets anotācijas pielikumā*).

Kursu plānots īstenot, sadarbojoties (RJA), Latvijas Ārpolitikas institūtam, Eiropas Administrācijas Institūtam (EIPA), Stokholmas Ekonomikas augstskolai Rīgā un Latvijas Universitātei. Tāpat arī ir uzsāktas diskusijas ar citiem starptautiskajiem partneriem par apmācību programmas līdzfinansēšanu. Ilgtermiņa ieguldījums no apmācību programmas ir šo valstu attiecību stiprināšana ar ES, tādējādi sniedzot ieguldījumu Latvijas tuvējā kaimiņu reģiona stabilitātē un izaugsmē, kas ilgtermiņā pozitīvi atsaucas uz Latvijas divpusējām ekonomiskajām interesēm un drošības politiku. Izveidojot šādu programmu, nākotnē Latvija var sevi profilēt kā aktīvu reformu atbalstītāju Austrumu partnerības un Centrālāzijas valstīs un iedibināt profesionālu izglītības centru Rīgā, attīstot tā atpazīstamību visā reģionā.  1. Ņemot vērā lielo interesi 2013. gada granta projektu konkursa ietvaros un ierobežoto finansējumu 2014. gada granta projektu konkursam (70 000 *euro* un konkurss ir atvērts nevalstiskajām organizācijām, valsts un pašvaldību institūcijām, komersantiem), ir svarīgi palielināt konkursā pieejamā finansējuma apjomu. Atbalstot pēc iespējas vairāk jaunu projektu Latvijas prioritārajās sadarbības valstīs, būs iespējams demonstrēt konkrētus praktiskos rezultātus attiecībā uz Latvijas izvirzīto politisko mērķu sasniegšanu Austrumu partnerības un Centrālāzijas reģionos - (*60 000 euro)*;
2. Reaģējot uz aktuālajiem notikumiem Ukrainā, Latvijai būtu svarīgi demonstrēt gatavību atbalstīt valsts stabilu ilgtermiņa attīstību. Atsaucoties uz Ukrainas puses vajadzībām, 2014. gada laikā varētu sniegt tehnisko palīdzību, lai atbalstītu nepieciešamo reformu veikšanu. Jāatzīmē, ka gan ES, gan nozīmīgākie starptautiskie palīdzības sniedzēji ir jau mobilizējuši vai plāno ievērojami palielināt finansējumu Ukrainas atbalstam – *(20 000 euro);*
3. Gatavojoties Latvijas prezidentūrai ES, ir svarīgi paredzēt iespēju nodrošināt regulāru Latvijas dalību un aktivitāti dažādās ES u.c. starptautisko partneru iniciatīvās Austrumu partnerības un Centrālāzijas valstīs. Piemēram, nodrošinot Latvijas dalību Austrumu Partnerības daudzpusējās sadarbības formātā, kā arī Austrumu Partnerības redzamības stratēģijas izpildē, nosūtot īstermiņa ekspertus, nodrošinot līdzdalību dažādās tematiskajās ES diskusiju platformās attiecīgajās partnervalstīs, rodot iespēju piešķirt nelielu līdzfinansējumu citu starptautisko partneru finansētām iniciatīvām u.c. līdzīgām aktivitātēm – *(12 450 euro).*

Attiecībā uz 3. un 4. punktu konkrēti sadarbības projekti un aktivitātes netiek minētas, lai, ņemot vērā mainīgo situāciju partnervalstīs, tiktu saglabāts elastīgums attiecībā uz Latvijas iesaisti.Lai īstenotu augstākminētās aktivitātes, nepieciešams veikt apropriācijas pārdali no Ārlietu ministrijas budžeta programmas 02.00.00 „Iemaksas starptautiskajās organizācijās” uz budžeta programmu 07.00.00 „Attīstības sadarbības projekti un starptautiskā palīdzība”.  |
| 3. | Projekta izstrādē iesaistītās institūcijas | Ārlietu ministrija. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību iestādes, kā arī nevalstiskās organizācijas, kas iesaistītas attīstības sadarbības projektu īstenošanā. |
| 2. | Tiesiskā regulējuma ietekme uz tautsaimniecību un administratīvo slogu | Tieša izmērāma ietekme uz tautsaimniecību nav paredzama. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums |  Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: |  X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Finansējums tiks pārdalīts Ārlietu ministrijas budžeta ietvaros, samazinot izdevumus 250 000 *euro* apmērā budžeta programmā 02.00.00 „Iemaksas starptautiskajās organizācijās” un attiecīgi palielinot izdevumus budžeta programmā 07.00.00„Attīstības sadarbības projekti un starptautiskā palīdzība. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav.  |

Anotācijas IV un V un VI sadaļas nav attiecināmas.

Ārlietu ministrs E.Rinkēvičs

Vīza: valsts sekretārs A.Pildegovičs

23.04.2014. 16:50

1398

A.Grinberga

Tālr. 67016417, fax.67828121

e-pasts: anda.grinberga@mfa.gov.lv